Jason Bateman

Jason Kent Bateman (født 14. januar 1969 i Rye i New York) er en amerikansk skuespiller, filmregissør og filmprodusent.

Karriere 
Bateman begynte sin karriere da han var tolv år gammel med en rolle i TV-dramaet Huset på prærien, der han hadde rollen som James Ingalls fra 1981 til 1982. Senere fikk han roller i TV-serier som Silver Spoons, It's Your Move og The Hogan Family, men etter den sistnevnte serien var han ute av søkelyset i nesten ti år. I løpet av denne perioden hadde han store roller i fire serier, men ingen av dem ble godt mottatt, og de varte ikke lengre enn en sesong. I 2003 gjorde han comeback med hovedrollen i FOX- og TV3-serien Arrested Development.

I ettertid har han opptrådt i Kanonball: en film med baller som en ESPN-kommentator, og Starsky & Hutch som Vince Vaughns figurs forretningspartner.

Bateman fikk en Golden Globe i 2005 for «beste opptreden av en mannlig skuespiller i en komiserie» for sitt arbeid i Arrested Development. Han var også gjesteprogramleder på NBCs Saturday Night Live 12. februar 2005.

Bateman har også spilt i den kritikerroste komedien Juno (2007) og senere i Up in the Air (2009), begge regissert av Jason Reitman. I 2013 var han å se i komedien Identity Thief (2013) sammen med Melissa McCarthy.

Som 18-åring regisserte Bateman tre episoder av TV-serien The Hogan Family og ble da Directors Guild of Americas yngste medlem. I 2013 debuterte han som filmregissør med Bad Words, der han også hadde hovedrollen. Han regisserte og spilte en av hovedrollene i The Family Fang i 2015.

Privat 
Bateman giftet seg med Amanda Anka, datter av sanger Paul Anka, i 2001. Sammen har de to barn.

Filmografi

Film 
 1986: How Can I Tell If I'm Really In Love? … Seg selv (informasjonsfilm)
 1987: Teen Wolf Too … Todd Howard
 1988: Moving Target … Toby Kellogg
 1991: Necessary Roughness … Jarvis Edison
 1992: Breaking the Rules … Phil Stepler
 1999: Love Stinks … Jesse Travis
 2001: Sol Goode … Spider
 2002: The Sweetest Thing … Roger Donahue
 2004: Starsky and Hutch … Kevin Jutsum
 2004: Kanonball: en film med baller (DodgeBall: A True Underdog Story) … Pepper Brooks
 2006: The Break-Up … Mark Riggleman
 2006: Arthur og Minimoyene (Arthur et les Minimoys) … Darkos (stemme)
 2007: The Ex … Chip Sanders
 2007: Smokin' Aces … Rupert «Rip» Reed
 2007: The Kingdom … Adam Leavitt
 2007: Juno … Mark Loring
 2007: Den magiske leketøysbutikken (Mr. Magorium's Wonder Emporium) … Henry Weston
 2008: The Promotion … Retreat leader
 2008: Dumpet av Sarah Marshall (Forgetting Sarah Marshall) … Animal Instincts detective
 2008: Hancock … Ray Embrey
 2008: Tropic Thunder … Seg selv
 2009: State of Play … Dominic Foy
 2009: Uærlighetens pris (The Invention of Lying) … Doctor
 2009: Up in the Air … Craig Gregory
 2009: Extract … Joel Reynolds
 2009: Trøbbel i paradiset (Couples Retreat) … Jason Smith
 2010: The Switch – Pappa på boks (The Switch) … Wally Mars
 2011: Paul … Agent Lorenzo Zoil
 2011: Horrible Bosses … Nick Hendricks
 2011: Hvis jeg var deg (The Change-Up) … Dave Lockwood / Mitch Planko
 2012: Hit & Run (Hit and Run) … Officer Keith Yert
 2012: Mansome … Seg selv (dokumentar)
 2012: Disconnect … Rich Boyd
 2013: Identity Thief … Sandy Patterson
 2013: Bad Words … Guy Trilby
 2014: Pump … Forteller (dokumentar)
 2014: The Longest Week … Conrad Valmont
 2014: This Is Where I Leave You … Judd Altman
 2014: Horrible Bosses 2 … Nick Hendricks
 2015: A Lego Brickumentary … Forteller (dokumentar)
 2015: The Gift … Simon Callem
 2015: The Family Fang … Baxter Fang
 2016: Zootropolis (Zootopia) … Nick Wilde (stemme)
 2016: Central Intelligence … Trevor Olson
 2016: Office Christmas Party … Josh Parker
 2017 - > Ozark ( three seasons for now )
 2018: Game Night … Max Davis

Referanser

Eksterne lenker 
 
 

Personer fra USA av maltesisk opphav
Skuespillere fra USA
Regissører fra USA
Filmprodusenter fra USA
Personer fra Rye
Filmregissører fra USA